  Майя Бывальцева Удмуртилэн тӧроез Александр Бречалов «Единая Россия» партилэн улосвыл ёзэтэзлэн политсоветаз пыриз. Со сярысь ивортодэтъя «Удмуртия» агентстволэн партилэн конференцияз ужась корреспондентэз ивортэ. Тау дурбасьтэмды но улосвыл политсоветэ ӧтемды понна Александр Бречалов, Удмуртилэн тӧроезЭлькун тӧролы политсоветэ пырыны партилэн улосвыл ёзэтэзлэн выльысь быръем секретарез Владимир Невоструев ӵектӥз. Кенешлэн огинэтаз (составаз) – 64 адями. Азьло сямен ик, отчы пыризы ёрос ёзэтъёслэн секретарьёссы – 30 процент, котькуд интывыл ёзэтлэн ыстэм муртэз, ужбергатӥсьёс, тӧрлыкын ужасьёс но мукетыз. Озьы ик выльдэм кенеше шедизы Ижкарлэн тӧроез Олег Бекмеметьев, Ижысь Кар думалэн тӧроез Олег Гарин, Удмурт кун университетлэн ректорез Галина Мерзлякова. Пусъём, азьвыл куара сётон лушкем вал, таяз радэ – шара. Политсоветлэн огинэтэз ог 30 процентлы выльдӥськиз. Тодэ вайытом, Удмуртилэн тӧроез «Единая Россия» партие 2018-тӥ арын пыриз. XVIII ӧтчамын 8-тӥ толсуре ёзчилэсь билетсэ Александр Бречаловлы партилэн азьветлӥсез, Росси кивалтэтлэн тӧроез Дмитрий Медведев сётӥз.  Тегъёс: Политика Ижкар Удмуртия ЕдинаяРоссия АлександрБречалов  